CELEX: C2005/217/12
Language: el
Date: 2005-09-03 00:00:00
Title: Απόφαση του Δικαστηρίου (τμήμα μείζονος συνθέσεως), της 12ης Ιουλίου 2005, στην υπόθεση C-198/03 P: Επιτροπή των Ευρωπαϊκών Κοινοτήτων κατά CEVA Santé Animale SA, Pfizer Enterprises Sàrl, International Federation for Animal Health (IFAH) (Αναίρεση — Κανονισμός (ΕΟΚ) 2377/90 — Κτηνιατρικά φαρμακευτικά προϊόντα — Καθορισμός ανώτατου ορίου καταλοίπων για την προγεστερόνη — Προϋποθέσεις για τη στοιχειοθέτηση εξωσυμβατικής ευθύνης της Κοινότητας)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 12ης Ιουλίου 2005
   στην υπόθεση C-198/03 P: Επιτροπή των Ευρωπαϊκών Κοινοτήτων κατά CEVA Santé Animale SA, Pfizer Enterprises Sàrl, International Federation for Animal Health (IFAH) (1)
   
   (Αναίρεση - Κανονισμός (ΕΟΚ) 2377/90 - Κτηνιατρικά φαρμακευτικά προϊόντα - Καθορισμός ανώτατου ορίου καταλοίπων για την προγεστερόνη - Προϋποθέσεις για τη στοιχειοθέτηση εξωσυμβατικής ευθύνης της Κοινότητας)
   (2005/C 217/12)
   Γλώσσα διαδικασίας: η αγγλική
   Στην υπόθεση C-198/03 P, με αντικείμενο αναίρεση δυνάμει του άρθρου 56 του Οργανισμού του Δικαστηρίου, η οποία ασκήθηκε στις 12 Μαΐου 2003, Επιτροπή των Ευρωπαϊκών Κοινοτήτων (εκπρόσωποι: Τ. Χριστοφόρου και M. Shotter), όπου οι λοιποί διάδικοι είναι οι: CEVA Santé Animale SA, με έδρα το Libourne (Γαλλία) (δικηγόροι: D. Waelbroeck, N. Rampal και U. Zinsmeister), Pfizer Enterprises Sàrl, πρώην Pharmacia Enterprises SA και παλαιότερα Pharmacia & Upjohn SA, με έδρα το Λουξεμβούργο (Λουξεμβούργο) (δικηγόροι: D. Waelbroeck, N. Rampal και U. Zinsmeister), υποστηριζόμενη από την International Federation for Animal Health (IFAH), πρώην Fédération européenne de la santé animale (Fedesa), με έδρα τις Βρυξέλλες (Βέλγιο) (δικηγόρος: A. Vandencasteele), το Δικαστήριο (τμήμα μείζονος συνθέσεως), συγκείμενο από τους Β. Σκουρή, Πρόεδρο, P. Jann (εισηγητή), C. W. A. Timmermans και A. Borg Barthet, προέδρους τμήματος, J.-P. Puissochet, R. Schintgen, N. Colneric, S. von Bahr, J. N. Cunha Rodrigues, M. Ilešič, J. Malenovský, U. Lõhmus και E. Levits, δικαστές, γενικός εισαγγελέας: F. G. Jacobs, γραμματέας: L. Hewlett, κύρια υπάλληλος διοικήσεως, εξέδωσε στις 12 Ιουλίου 2005 απόφαση με το ακόλουθο διατακτικό:
   
               1)
            
            
               Ακυρώνει την απόφαση του Πρωτοδικείου των Ευρωπαϊκών Κοινοτήτων της 26ης Φεβρουαρίου 2003, T-344/00 και T-345/00, CEVA και Pharmacia Entreprises κατά Επιτροπής, καθόσον με αυτήν κρίθηκε ότι η αδράνεια της Επιτροπής των Ευρωπαϊκών Κοινοτήτων μεταξύ 1ης Ιανουαρίου 2000 και 25ης Ιουλίου 2001 στοιχειοθετεί ευθύνη της Κοινότητας.
            
         
               2)
            
            
               Απορρίπτει τις προσφυγές-αγωγές.
            
         
               3)
            
            
               Καταδικάζει τις CEVA Santé Animale SA και Pfizer Enterprises Sàrl στα δικαστικά έξοδα τόσο της πρωτόδικης όσο και της αναιρετικής διαδικασίας.
            
         
               4)
            
            
               Η International Federation for Animal Health φέρει τα έξοδα στα οποία υποβλήθηκε τόσο στην πρωτόδικη όσο και στην αναιρετική διαδικασία.
            
         
      (1)  ΕΕ C 213 της 6.9.2003.